Nikolaus Otto
Nikolaus Otto, 10.6.1832-26.1.1891, tysk maskintekniker og industrimand. Sammen med Eugen Langen var Otto opfinder af de første firetaktsforbrændingsmotorer (1867), og de to grundlagde i 1872 gasmotorfabrikken Deutz A.G. nær Köln. Otto udviklede og præsenterede i 1876 en gasmotor efter firetaktsprincippet, den såkaldte Otto-motor (patenteret 1877); den blev grundlaget for videreudviklingen af forbrændingsmotoren.